બાળકોનું ટ્રાફિકિંગ અનેક કારણથી થાય છે. નવજાત બાળકો સંતાનહીન દંપતીઓને દત્તક આપવા માટે તફડાવી લેવાય છે. સાવ નાનાં બાળકોને ભીખ માગવાના વ્યવસાયમાં મહિલાઓ સાથે મૂકવામાં આવે છે. એથી મોટી ઉંમરનાં બાળકોને મહાનગરના ટ્રાફિક સિગ્નલ જેવા વિસ્તારોમાં ભીખ માગવા ગોઠવવામાં આવે છે. અથવા દારૂ, ચરસ વગેરે નશીલા દ્રવ્યોની હેરાફેરીમાં ગોઠવી દેવાય છે. જે બાળકોમાં આવી ચતુરાઈ ન હોય તેમને ગુલામની જેમ મજૂરી કરાવવા માટે વેચી દેવાય છે.